CELEX: 
Language: mt
Date: 2020-08-25 00:00:00
Title: REGOLAMENT DELEGAT TAL-KUMMISSJONI (UE) .../... li jemenda r-Regolament Delegat tal-Kummissjoni (UE) 2019/2035 li jissupplimenta r-Regolament (UE) 2016/429 tal-Parlament Ewropew u tal-Kunsill rigward ir-regoli għall-istabbilimenti li jżommu l-annimali terrestri u l-imfaqas, u t-traċċabbiltà ta’ ċerti annimali terrestri miżmuma u tal-bajd għat-tifqis

IL-KUMMISSJONI
                               EWROPEA

                                                       Brussell, 25.8.2020
                                                       C(2020) 5730 final

                  REGOLAMENT DELEGAT TAL-KUMMISSJONI (UE) .../...

                                           ta’ 25.8.2020

      li jemenda r-Regolament Delegat tal-Kummissjoni (UE) 2019/2035 li jissupplimenta r-
     Regolament (UE) 2016/429 tal-Parlament Ewropew u tal-Kunsill rigward ir-regoli għall-
          istabbilimenti li jżommu l-annimali terrestri u l-imfaqas, u t-traċċabbiltà ta’ ċerti
                           annimali terrestri miżmuma u tal-bajd għat-tifqis

                                    (Test b’rilevanza għaż-ŻEE)

MT                                                                                                MT
 ---pagebreak---                                 MEMORANDUM TA’ SPJEGAZZJONI

     1.       KUNTEST TAL-ATT DELEGAT
     Ir-Regolament (UE) 2016/429 tal-Parlament Ewropew u tal-Kunsill tad-9 ta’ Marzu 2016
     dwar il-mard trażmissibbli tal-annimali u li jemenda u jħassar ċerti atti fil-qasam tas-saħħa tal-
     annimali (“il-Liġi dwar is-Saħħa tal-Annimali”)1 jistabbilixxi r-regoli għall-prevenzjoni u l-
     kontroll tal-mard, li huwa trażmissibbli lejn l-annimali jew il-bniedem, u fost l-oħrajn jinkludi
     r-regoli għall-istabbilimenti li jżommu l-annimali terrestri u l-imfaqas, u għat-traċċabbiltà ta’
     ċerti annimali terrestri miżmuma u ta’ bajd għat-tifqis fl-Unjoni. Jagħti s-setgħa wkoll lill-
     Kummissjoni sabiex tadotta regoli li jissupplimentaw ċerti elementi mhux essenzjali ta’ dak
     ir-Regolament permezz ta’ atti delegati.
     Il-Kummissjoni stabbiliet dawn ir-regoli fir-Regolament Delegat tal-Kummissjoni (UE)
     2019/2035 tat-28 ta’ Ġunju 2019 li jissupplimenta r-Regolament (UE) 2016/429 tal-Parlament
     Ewropew u tal-Kunsill rigward ir-regoli għall-istabbilimenti li jżommu l-annimali terrestri u l-
     imfaqas, u t-traċċabbiltà ta’ ċerti annimali terrestri miżmuma u tal-bajd għat-tifqis2. Il-Parti III
     tar-Regolament Delegat (UE) 2019/2035 tinkludi regoli għat-traċċabbiltà tal-annimali terrestri
     miżmuma, u b’mod aktar speċifiku t-Titolu II tal-Parti III jistabbilixxi r-regoli għat-
     traċċabbiltà tal-annimali ovini u kaprini miżmuma, inklużi l-mezzi u l-metodi ta’
     identifikazzjoni ta’ dawk l-annimali, kif ukoll derogi minn ċerti rekwiżiti stabbiliti f’dawk id-
     dispożizzjonijiet.
     B’mod partikolari, l-Artikolu 45 tar-Regolament Delegat (UE) 2019/2035 jistabbilixxi l-
     obbligi fuq l-operaturi ta’ annimali ovini u kaprini miżmuma fir-rigward tal-mezzi u l-metodi
     ta’ identifikazzjoni ta’ dawk l-annimali, u l-applikazzjoni u l-użu tagħhom. Waħda mid-derogi
     mill-Artikolu 45 ta’ dak l-att delegat kif previst fl-Artikolu 46(4) tiegħu, tippermetti li l-
     operaturi li jżommu annimali ovini u kaprini ta’ età ta’ inqas minn 12-il xahar jidentifikaw l-
     annimali tagħhom permezz ta’ ċomba waħda tal-widna li fuqha jidher in-numru tar-
     reġistrazzjoni uniku bl-istabbiliment tagħhom tat-twelid u l-kodiċi ta’ identifikazzjoni
     individwali tal-annimal, fejn dawn l-annimali jkunu maħsuba li se jiġu ttrasportati għall-
     iskarnar, wara li jkunu għaddew minn operazzjoni ta’ assemblaġġ jew operazzjoni ta’ tismin
     fi stabbiliment ieħor, fl-istess Stat Membru.
     Dik id-deroga kienet aċċettata sew mill-Istati Membri u l-partijiet interessati matul l-iżvilupp
     tal-att delegat u fil-kuntest tal-perjodu ta’ rispons dwar l-abbozz tal-att delegat. Madankollu,
     sussegwentement, il-Kummissjoni rċeviet diversi kummenti minn xi partijiet ikkonċernati u
     Stati Membri rigward dik id-deroga, li kienet meqjusa bħala ineffiċjenti wisq għan-nissiela
     tan-nagħaġ u tal-mogħoż, b’mod partikolari minħabba l-prezz baxx tas-suq miksub għall-
     annimali tagħhom li jintbagħtu għall-iskarnar. L-użu ta’ ċomba konvenzjonali tal-widna ġie
     ssuġġerit bħala alternattiva aktar xierqa u irħas minn dik elettronika.
     Fid-dawl ta’ dawk il-kummenti, il-Kummissjoni kkunsidrat li ċomba tal-widna konvenzjonali
     jew faxxa tal-pastur konvenzjonali, li hija meqjusa bħala għażla ekwivalenti għaċ-ċomba tal-
     widna konvenzjonali fl-Artikolu 45(1) tar-Regolament Delegat (UE) 2019/2035, għall-
     annimali maħsuba biex jiġu ttrasportati direttament lejn biċċerija qabel l-età ta’ 12-il xahar,
     tista’ tiżgura livell suffiċjenti ta’ traċċabbiltà meta l-annimali ovini u kaprini żgħar jiġu
     mċaqalqa, wara operazzjoni ta’ tismin, lejn biċċerija fi ħdan l-istess Stat Membru.
     Għaldaqstant, dan l-att delegat jemenda r-regoli stabbiliti fir-Regolament (UE) 2019/2035
     billi jippermetti deroga addizzjonali għall-identifikazzjoni ta’ annimali ovini u kaprini ta’ età

     1
            ĠU L 84, 31.3.2016, p. 1.
     2
            ĠU L 314, 5.12.2019, p. 115.

MT                                                    1                                                     MT
 ---pagebreak---      żgħira, li jkunu ġew imċaqilqa, wara li jkunu għaddew minn operazzjoni ta’ tismin, għall-
     iskarnar fl-istess Stat Membru. Din id-deroga addizzjonali għandha l-għan li tiżgura l-
     funzjonament bla xkiel tas-sistema ta’ identifikazzjoni u ta’ reġistrazzjoni ta’ dawn l-annimali
     fl-Unjoni, billi tevita li timponi piżijiet u spejjeż sproporzjonati fuq l-operaturi, iżda fl-istess
     ħin tiżgura t-traċċabbiltà ta’ dawk l-annimali.
     Barra minn hekk, l-emendi introdotti permezz ta’ dan l-att delegat jirrikjedu li l-Istati Membri
     li se jagħmlu użu minn ċerti derogi previsti fl-Artikolu 46 tar-Regolament Delegat (UE)
     2019/2035, inkluż dik addizzjonali mdaħħla minn dan l-abbozz ta’ att delegat, jistabbilixxu
     proċeduri għall-applikazzjoni tagħhom fit-territorju tagħhom. Din l-emenda għandha l-għan li
     tevita kwalunkwe riskju għas-saħħa tal-annimali, jew it-tfixkil tat-traċċabbiltà ta’ annimali
     ovini u kaprini miżmuma li jistgħu jirriżultaw mill-applikazzjoni ta’ dawk id-derogi, kif ukoll
     tipprevjeni kwalunkwe diffikultà operazzjonali potenzjali marbuta mal-ġestjoni tagħhom.

     2.       KONSULTAZZJONIJIET QABEL L-ADOZZJONI TAL-ATT
     Il-Kummissjoni kellha skambji mal-Grupp ta’ Esperti dwar is-Saħħa tal-Annimali (E00930)
     permezz ta’ konsultazzjoni bil-miktub. L-abbozz tar-Regolament Delegat tqiegħed ukoll
     għad-dispożizzjoni tal-Parlament Ewropew u tal-Kunsill. Ma wasal l-ebda kumment mill-
     Parlament Ewropew jew mill-Kunsill. Saru għadd ta’ laqgħat ukoll ma’ firxa ta’ partijiet
     ikkonċernati fil-qafas tal-Kumitat Konsultattiv dwar is-Saħħa tal-Annimali, fejn ġew spjegati
     u diskussi l-iskop u l-kontenut tal-abbozz tal-att delegat.
     Barra minn hekk, il-kummenti tal-partijiet ikkonċernati dwar l-abbozz ta’ Regolament Delegat
     inġabru fil-kuntest tal-mekkaniżmu ta’ rispons għal Regolamentazzjoni Aħjar matul il-perjodu
     bejn id-19 ta’ Mejju 2020 u s-16 ta’ Ġunju 2020. B’kollox waslu 3 risposti, fosthom l-
     opinjonijiet tal-partijiet ikkonċernati elenkati hawn taħt: Confédération paysanne (FR),
     OVINFOS (FR), Federation nationale des eleveurs de chevres (FNEC)(FR).
     Barra minn hekk, kien hemm 3 opinjonijiet mill-awtoritajiet pubbliċi (BG, IE, u NL), li ġew
     sottomessi lill-Kummissjoni permezz tal-posta elettronika.
     Ġew sottomessi t-talbiet ewlenin li ġejjin u saru dawn il-punti:
     –        is-settur tal-mogħoż laqa’ d-dispożizzjonijiet ta’ dan ir-Regolament Delegat li
              jappoġġa l-possibbiltajiet eżistenti għal derogi fl-Istati Membri;
     –        it-talbiet biex tiġi introdotta dispożizzjoni għall-Istati Membri biex jippermettu
              deroga fit-territorji nazzjonali.
     3.     ELEMENTI ĠURIDIĊI TAL-ATT DELEGAT
     Dan ir-Regolament Delegat se jiġi adottat fil-qafas tar-Regolament (UE) 2016/429 tal-
     Parlament Ewropew u tal-Kunsill, u b’mod partikolari skont l-Artikoli 118(1) u (2) tiegħu.

MT                                                    2                                                     MT
 ---pagebreak---                      REGOLAMENT DELEGAT TAL-KUMMISSJONI (UE) .../...

                                                     ta’ 25.8.2020

      li jemenda r-Regolament Delegat tal-Kummissjoni (UE) 2019/2035 li jissupplimenta r-
     Regolament (UE) 2016/429 tal-Parlament Ewropew u tal-Kunsill rigward ir-regoli għall-
          istabbilimenti li jżommu l-annimali terrestri u l-imfaqas, u t-traċċabbiltà ta’ ċerti
                           annimali terrestri miżmuma u tal-bajd għat-tifqis

                                            (Test b’rilevanza għaż-ŻEE)

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat ir-Regolament (UE) 2016/429 tal-Parlament Ewropew u tal-Kunsill tad-
     9 ta’ Marzu 2016 dwar il-mard trażmissibbli tal-annimali u li jemenda u jħassar ċerti atti fil-
     qasam tas-saħħa tal-annimali (“il-Liġi dwar is-Saħħa tal-Annimali”)3, u b’mod partikolari l-
     Artikolu 118(1) u (2) tiegħu,
     Billi:
     (1)      Ir-Regolament (UE) 2016/429 jistabbilixxi r-regoli għall-prevenzjoni u l-kontroll ta’
              mard trażmissibbli lejn l-annimali jew lejn il-bniedem, inklużi, fost l-oħrajn, ir-regoli
              għall-istabbilimenti li jżommu l-annimali terrestri u l-imfaqas, u r-regoli għat-
              traċċabbiltà ta’ ċerti annimali terrestri miżmuma u tal-bajd għat-tifqis fl-Unjoni. Jagħti
              s-setgħa wkoll lill-Kummissjoni sabiex tadotta regoli li jissupplimentaw ċerti elementi
              mhux essenzjali ta’ dak ir-Regolament permezz ta’ atti delegati.
     (2)      Ir-Regolament Delegat tal-Kummissjoni (UE) Nru 2019/20354 jistabbilixxi regoli
              addizzjonali għal stabbilimenti rreġistrati u approvati għal annimali terrestri miżmuma
              u bajd għat-tifqis, u għat-traċċabbiltà ta’ ċerti annimali terrestri miżmuma u bajd għat-
              tifqis. B’mod partikolari t-Titolu II tal-Parti III ta’ dak ir-Regolament Delegat
              jistabbilixxi regoli dwar it-traċċabbiltà tal-annimali ovini u kaprini miżmuma, inklużi
              l-obbligi fuq l-operaturi fir-rigward tal-mezzi u l-metodi ta’ identifikazzjoni ta’ dawk
              l-annimali.
     (3)      Barra minn hekk, l-Artikolu 46 tar-Regolament Delegat (UE) 2019/2035 jipprevedi
              ċerti derogi mir-rekwiżiti ta’ traċċabbiltà għall-annimali ovini u kaprini miżmuma
              stabbiliti fl-Artikolu 45 ta’ dak l-att. Dan jinkludi l-possibbiltà li l-operaturi jżommu l-
              annimali ovini u kaprini inqas minn 12-il xahar biex jidentifikaw l-annimali tagħhom
              permezz ta’ tikketta ta’ ċomba tal-widna unika elettronika fejn jidher in-numru uniku
              tar-reġistrazzjoni u l-kodiċi ta’ identifikazzjoni, fejn dawk l-annimali jkunu maħsuba
              biex jiġu ttrasportati f’biċċerija fl-istess Stat Membru, wara li jkunu għaddew minn
              operazzjoni ta’ assemblaġġ jew operazzjoni ta’ tismin. Wara l-adozzjoni tar-
              Regolament Delegat (UE) 2019/2035, il-Kummissjoni rċeviet diversi kummenti minn

     3
              ĠU L 84, 31.3.2016, p. 1.
     4
              Ir-Regolament Delegat tal-Kummissjoni (UE) 2019/2035 tat-28 ta’ Ġunju 2019 li jissupplimenta r-
              Regolament (UE) 2016/429 tal-Parlament Ewropew u tal-Kunsill rigward ir-regoli għall-istabbilimenti
              li jżommu l-annimali terrestri u l-imfaqas, u t-traċċabbiltà ta’ ċerti annimali terrestri miżmuma u tal-
              bajd għat-tifqis (ĠU L 314, 5.12.2019, p.115).

MT                                                          3                                                            MT
 ---pagebreak---            ċerti partijiet ikkonċernati u minn ċerti Stati Membri dwar l-implikazzjonijiet
           potenzjali tal-applikazzjoni ta’ dik id-deroga li kienet meqjusa ta’ piż żejjed għan-
           nissiela tan-nagħaġ u tal-mogħoż, b’mod partikolari meta jitqies il-prezz tas-suq baxx
           miksub minn dawk in-nissiela għall-annimali maqtula għall-konsum mill-bniedem.
           Filwaqt li jitqiesu l-kunsiderazzjonijiet stabbiliti fl-Artikolu 118(3) tar-Regolament
           (UE) 2016/429, iċ-ċomba tal-widna konvenzjonali jew il-faxxa tal-pastur
           konvenzjonali tista’ titqies li tiżgura livell suffiċjenti ta’ traċċabbiltà meta annimali
           ovini u kaprini żgħar miżmuma minn stabbilimenti differenti ta’ oriġini jiġu mċaqalqa,
           wara operazzjoni ta’ tismin, lejn biċċerija. Barra minn hekk, jista’ biss jiġi żgurat livell
           suffiċjenti ta’ traċċabbiltà jekk tali movimenti jiġu rreġistrati f’bażi ta’ data waħda, u
           għalhekk isiru fl-istess Stat Membru, li huwa wkoll rekwiżit għall-biċċa l-kbira tad-
           derogi l-oħra previsti fl-Artikolu 46 tar-Regolament Delegat (UE) 2019/2035.
     (4)   Filwaqt li jitqiesu dawk il-kunsiderazzjonijiet, huwa xieraq li r-Regolament (UE)
           2019/2035 jiġi emendat billi tiżdied deroga addizzjonali għal annimali ovini u kaprini
           miżmuma ta’ età żgħira, b’tali mod li ma jiġux imposti piżijiet u spejjeż sproporzjonati
           fuq l-operaturi, filwaqt li fl-istess ħin tiġi żgurata t-traċċabbiltà tal-annimali ovini u
           kaprini miżmuma u l-funzjonament bla xkiel tas-sistema ta’ identifikazzjoni u
           reġistrazzjoni ta’ dawk l-annimali.
     (5)   Barra minn hekk, l-Artikolu 108 tar-Regolament (UE) 2016/429 jeħtieġ li l-Istati
           Membri jkollhom fis-seħħ sistema għall-identifikazzjoni u r-reġistrazzjoni ta’ annimali
           terrestri miżmuma, inklużi annimali ovini u kaprini miżmuma. Dik is-sistema jenħtieġ
           li jkollha proċeduri stabbiliti għat-tħaddim tajjeb tagħha, inkluż għall-ġestjoni tad-
           derogi, li huma applikati fl-Istati Membri. Sabiex jiġi evitat kwalunkwe riskju għas-
           saħħa tal-annimali, u sabiex tiġi żgurata t-traċċabbiltà tal-annimali ovini u kaprini
           miżmuma, meta jiġu applikati ċerti derogi previsti fl-Artikolu 46 tar-Regolament (UE)
           2019/2035, jenħtieġ li jkun hemm obbligu fuq l-Istati Membri li jistabbilixxu
           proċeduri dwar l-applikazzjoni ta’ dawn id-derogi.
     (6)   Minħabba li r-Regolament Delegat (UE) 2019/2035 japplika mill-21 ta’ April 2021,
           jenħtieġ li dan ir-Regolament japplika wkoll minn dik id-data,
     ADOTTAT DAN IR-REGOLAMENT:

                                                Artikolu 1
     Ir-Regolament Delegat (UE) 2019/2035 huwa emendat kif ġej:
     (1)     Fl-Artikolu 45(4), il-punt (a) jiġi sostitwit b’dan li ġej:
             “(a) wieħed mill-mezzi ta’ identifikazzjoni msemmija fil-paragrafu 2 ta’ dan l-
                  Artikolu, f’konformità mad-derogi previsti fl-Artikolu 46;”
     (2)     Fl-Artikolu 46, jiżdied il-paragrafu 5 li ġej:
             “5.   B’deroga mill-Artikolu 45(2), l-operaturi li jżommu annimali ovini u kaprini
                   maħsuba biex jiġu ttrasportati lejn il-biċċerija jew wara li jkunu għaddew minn
                   operazzjoni ta’ tismin fi stabbiliment ieħor jistgħu jidentifikaw kull annimal
                   tal-inqas b’ċomba tal-widna konvenzjonali jew b’faxxa tal-pastur
                   konvenzjonali kif elenkat fil-punti (a) u (b) tal-Anness III li fuqha, in-numru
                   tar-reġistrazzjoni uniku tal-istabbiliment tat-twelid tal-annimal u l-kodiċi ta’
                   identifikazzjoni ta’ dak l-annimal jkunu jidhru, jinqraw u ma jitħassrux, dment
                   li dawk l-annimali:
                   (a)   mhuwiex ippjanat li dawn jinġarru lejn Stat Membru ieħor;

MT                                                   4                                                    MT
 ---pagebreak---                    kif ukoll
                   (b)   jiġu skarnati qabel l-età ta’ 12-il xahar.”
     (3)     Fl-Artikolu 48(4), jiżdied il-punt (c) li ġej:
             “(c) l-operaturi għall-applikazzjoni tad-derogi previsti fl-Artikolu 46(4) u (5).”

                                                 Artikolu 2
     Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu
     f’Il-Ġurnal Uffiċjali tal-Unjoni Ewropea.
     Għandu jibda japplika mill-21 ta’ April 2021.

     Dan ir-Regolament għandu jorbot fl-intier tiegħu u japplika direttament fl-Istati Membri
     kollha.
     Magħmul fi Brussell, 25.8.2020

                                                   Għall-Kummissjoni
                                                   Il-President
                                                   Ursula VON DER LEYEN

MT                                                   5                                            MT